b'\n_START_ARTICLE_\n5D/Brorsen\n_START_SECTION_\nDescoperirea cometei\n_START_PARAGRAPH_\nPeriheliul cometei 5D/Brorsen era la 25 februarie, chiar \xc3\xaen ajunul descoperirii sale, \xc8\x99i continua s\xc4\x83 se apropie de P\xc4\x83m\xc3\xa2nt, trec\xc3\xa2nd cel mai aproape de P\xc4\x83m\xc3\xa2nt la 27 martie (la o distan\xc8\x9b\xc4\x83 de 0,52 ua). Datorit\xc4\x83 trecerii prin apropierea P\xc4\x83m\xc3\xa2ntului, diametrul aparent al cozii cometei a crescut. Johann Friedrich Julius Schmidt (1825\xe2\x80\x931884) a estimat-o cuprins\xc4\x83 \xc3\xaentre 3 \xc8\x99i 4 minute de arc la 9 martie, \xc8\x99i de 8 p\xc3\xa2n\xc4\x83 la 10 minute de arc la 22 din aceea\xc8\x99i lun\xc4\x83. V\xc4\x83zut\xc4\x83 pentru ultima dat\xc4\x83 la 22 aprilie, ea se situa la vreo 20 de grade de Polul nord ceresc. La sf\xc3\xa2r\xc8\x99itul primului s\xc4\x83u pasaj, perioada orbital\xc4\x83  a fost estimat\xc4\x83 la 5,5 ani. S-a descoperit c\xc4\x83 un pasaj \xc3\xaen apropierea planetei Jupiter \xc3\xaen 1842 o plasase pe orbita pe care a fost descoperit\xc4\x83.\n_START_SECTION_\nEvolu\xc8\x9bia cometei\n_START_PARAGRAPH_\nO perioad\xc4\x83 de 5,5 ani semnifica faptul c\xc4\x83 trecerile alternau \xc3\xaentre bune \xc8\x99i mediocre. Cum se prev\xc4\x83zuse, cometa nu a fost observat\xc4\x83 \xc3\xaen timpul pasajului din 1851, c\xc3\xa2nd nu a trecut la mai pu\xc8\x9bin de 1,5 ua de P\xc4\x83m\xc3\xa2nt._NEWLINE_Orbita cometei era totu\xc8\x99i relativ imprecis\xc4\x83, agravat\xc4\x83 de faptul c\xc4\x83 se apropiase de Jupiter \xc3\xaen 1854. Karl Christian Bruhns a g\xc4\x83sit o comet\xc4\x83 la 18 mars 1857. Rapid, o nou\xc4\x83 orbit\xc4\x83 a fost calculat\xc4\x83 \xc8\x99i s-a adeverit c\xc4\x83 era vorba de 5D/Brorsen, de\xc8\x99i previziunile fuseser\xc4\x83 decalate cu trei luni. Cometa a fost urm\xc4\x83rit\xc4\x83 p\xc3\xa2n\xc4\x83 \xc3\xaen iunie 1857._NEWLINE_Cometa a fost pierdut\xc4\x83 \xc3\xaen 1862, iar redescoperirea urm\xc4\x83toare a avut loc \xc3\xaen 1868. Un pasaj \xc3\xaen apropierea lui Jupiter i-a scurtat suficient perioada orbital\xc4\x83 pentru a o face vizibil\xc4\x83 \xc3\xaen 1873. O trecere foarte favorabil\xc4\x83 a urmat \xc3\xaen 1879, permi\xc8\x9b\xc3\xa2nd observarea cometei pe cea mai mare durat\xc4\x83 de p\xc3\xa2n\xc4\x83 atunci: patru luni. Cometa a fost pierdut\xc4\x83 \xc3\xaen 1884 din cauza condi\xc8\x9biilor de observa\xc8\x9bie neprielnice, dar a fost pierdut\xc4\x83 \xc8\x99i \xc3\xaen 1890 \xc3\xaen timpul unui pasaj favorabil. Pasajul favorabil urm\xc4\x83tor a avut loc \xc3\xaen 1901, dar cercet\xc4\x83rile nu au permis g\xc4\x83sirea cometei.\n_START_SECTION_\nComet\xc4\x83 pierdut\xc4\x83\n_START_PARAGRAPH_\nCercet\xc4\x83rile serioase urm\xc4\x83toare au fost \xc3\xaentreprinse de Brian Marsden, care s-a g\xc3\xa2ndit c\xc4\x83 obiectul se dezintegrase, dar a calculat totu\xc8\x99i o orbit\xc4\x83 care a condus la o dat\xc4\x83 de apari\xc8\x9bie foarte favorabil\xc4\x83 \xc3\xaen 1973. Observatori japonezi au f\xc4\x83cut cercet\xc4\x83ri intensive pentru a o reg\xc4\x83si, \xc3\xaens\xc4\x83 acestea au r\xc4\x83mas nefructuoase._NEWLINE_Cometa este \xc3\xaen prezent considerat\xc4\x83 pierdut\xc4\x83.'